CELEX: C2007/247/65
Language: mt
Date: 2007-10-20 00:00:00
Title: Kawża T-329/07: Rikors ippreżentat fit- 3 ta' Settembru 2007 — UPS Europe u UPS Deutschland vs Il-Kummisjoni

20.10.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 247/39
            
         Rikors ippreżentat fit-3 ta' Settembru 2007 — UPS Europe u UPS Deutschland vs Il-Kummisjoni
   (Kawża T-329/07)
   (2007/C 247/65)
   Lingwa tal-kawża: L-Ingliż
   Partijiet
   
      Rikorrenti: UPS Europe NV/SA (Brussell, Il-Belġju) u UPS Deutschland Inc. & Co. OHG (Neuss, Il-Ġermanja) (rappreżentanti: T. Ottervanger u E. Henny, avukati)
   
      Konvenuta: Il-Kummisjoni tal-Komunitajiet Ewropej
   Talbiet tar-rikorrenti
   
               —
            
            
               tiddikjara skond l-Artikolu 232 KE li l-Kummissjoni naqset milli tieħu azzjoni billi ma ddefinitx il-pożizzjoni fir-rigward ta' l-ilment tar-rikorrenti imressaq quddiem il-Kummissjoni fil-11 ta' Mejju 2004;
            
         
               —
            
            
               tordna lill-Kummisjoni tbati l-ispejjeż sostnuti mir-rikorrenti matul il-proċeduri.
            
         Motivi u argumenti prinċipali
   Ir-rikorrenti jsostnu li l-Kummissjoni naqset milli tieħu azzjoni billi ma ddefinitx il-pożizzjoni tagħha wara li ġiet mitluba tagħmel dan skond l-Artikolu 232 KE dwar l-ilment tar-rikorrenti imressaq quddiem il-Kummissjoni fil-11 ta' Mejju 2004 rigward għajnuna mill-Istat illegali allegatament mogħtija lil Deutsche Post mill-Ġermanja fil-forma fost l-oħrajn ta' garanziji statali, kontribuzzjonijiet lill-fond ta' pensjoni ta' Deutsche Post u eżenzjoni minn bosta obbligi legali.
   Sabiex isostnu r-rikors tagħhom, ir-rikorrenti jsostnu li l-Kummissjoni hija meħtieġa twettaq eżami diliġenti u imparżjali ta' l-ilment irċevut b'mod partikolari fid-dawl tal-ġurisdizzjoni esklużiva tal-Kummissjoni sabiex tevalwa l-kompatibbiltà ta' miżuri ta' għajnuna mas-suq komuni.
   Ir-rikorrenti jsostnu wkoll li l-Artikolu 232 KE għandu jiġi interpretat bħala li jagħti dritt lil individwi jew lil impriżi li jressqu proċedura għal nuqqas ta' teħid ta' azzjoni kontra istituzzjoni għal nuqqas milli tadotta miżuri li kienu jikkonċernawahom direttament u individwalment, għalkemm dawn il-miżuri mhumiex potenzjalment indirizzati lejhom.
   Fl-aħħar nett, ir-rikorrenti jsostnu li l-miżuri li l-Kummissjoni naqset milli tadotta jistgħu jiġu kkunsidrati li jikkonċernaw ir-rikorrenti direttament u individwalment bħala impriżi kompetituri ta' Deutsche Post.